rejauldu/bengali-wikipedia huggingface dataset:
জুয়াও ফিলিপে ইরিয়া সান্তোস মৌচিনয়ো (; জন্ম: ৮ সেপ্টেম্বর ১৯৮৬) হলেন একজন পর্তুগিজ পেশাদার ফুটবলার, যিনি ফরাসি লিগ ১ ক্লাব মোনাকো এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি সাধারণত একজন রক্ষণাত্মক মধ্যমাঠের খেলোয়াড় অথবা একজন আক্রমণাত্মক মধ্যমাঠের খেলোয়াড় হিসেবে খেলেন।  তিনি ২০০৩ সালে, স্পোর্চিং সিপি বির হয়ে তার পেশাদার ক্যারিয়ার শুরু করেন। অতঃপর ২০১০ সালে তিনি ফুটবল ক্লাব দু পোর্তোয় যোগদান করেন এবং উক্ত ক্লাবের হয়ে তিনি ১২টি ট্রফি জয়লাভ করতে সক্ষম হন। ৩ বছর পর, তিনি ২৫ মিলিয়ন ইউরোর বিনিময়ে লিগ ১ ক্লাব মোনাকোয় যোগদান করেন।  ২০০৫ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি এপর্যন্ত পর্তুগালের হয়ে ১০০-এর অধিক ম্যাচ খেলেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।  সম্মাননা ক্লাব স্পোর্চিং তাকা দে পর্তুগাল: ২০০৬–০৭, ২০০৭–০৮ সুপারতাকা কান্দিদো দে অলিভেইরা: ২০০৭, ২০০৮ উয়েফা ইউরোপা লিগ: রানার-আপ ২০০৪–০৫ তাকা দা লিগা: রানার-আপ ২০০৭–০৮, ২০০৮–০৯  পোর্তো প্রিমেইরা লিগা: ২০১০–১১, ২০১১–১২, ২০১২–১৩ তাকা দে পর্তুগাল: ২০১০–১১ সুপারতাকা কান্দিদো দে অলিভেইরা: ২০১০, ২০১১, ২০১২ উয়েফা ইউরোপা লিগ: ২০১০–১১ উয়েফা সুপার কাপ: রানার-আপ ২০১১ তাকা দা লিগা: রানার-আপ ২০১২–১৩  মোনাকো লিগ ১: ২০১৬–১৭ কুপে দে লা লিগ: রানার-আপ ২০১৬–১৭, ২০১৭–১৮  আন্তর্জাতিক পর্তুগাল উয়েফা ইউরোপীয় চ্যাম্পিয়নশিপ: ২০১৬ ফিফা কনফেডারেশন্স কাপ: তৃতীয় স্থান ২০১৭ উয়েফা ইউরোপীয়ান অনূর্ধ্ব-১৭ চ্যাম্পিয়নশিপ: ২০০৩  ব্যক্তিগত এসজেপিএফ মাসের সেরা খেলোয়াড়: এপ্রিল ২০০৫ এসজেপিএফ মাসের সেরা যুব খেলোয়াড়: অক্টোবর ২০০৬, নভেম্বর ২০০৬, অক্টোবর ২০০৭, নভেম্বর ২০০৭, ফেব্রুয়ারি ২০০৮, মার্চ ২০০৮ পোর্তো বছরের সেরা খেলোয়াড় : ২০১২13১৩  সম্মান 60px অর্ডার অফ মেরিটের অধিনায়ক  তথ্যসূত্র  বহিঃসংযোগ    National team data      বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টিং সিপি বি-এর খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:পর্তুগিজ প্রবাসী খেলোয়াড় বিষয়শ্রেণী:মোনাকোয় প্রবাসী ফুটবলার বিষয়শ্রেণী:মোনাকোয় প্রবাসী পর্তুগিজ বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্পোর্টিং ক্লাব ব্রাগার খেলোয়াড় বিষয়শ্রেণী:পর্তুগিজ প্রবাসী পুরুষ ফুটবলার
দক্ষিণ কোরিয়ার জাতীয় পতাকায় তিনটি অংশ রয়েছে : সাদা বর্ণের পটভূমি; কেন্দ্রস্থলে অবস্থিত লাল ও নীল বর্ণের তায়েগুক, এবং চারটি কালো বর্ণের ট্রাইগ্রাম যা পতাকার চারটি কোনায় অবস্থিত। এই পতাকার নকশা প্রণয়ন করেন জাপানে নিযুক্ত কোরীয় রাষ্ট্রদূত বাক ইয়ুং-হুও। "তায়েগুকগি" নামে পরিচিত এই পতাকাকে কোরিয়ার জাতীয় পতাকা হিসাবে ঘোষণা করা হয় ১৮৮৩ সালের ৬ই মার্চ।  তথ্যসূত্র  বিষয়শ্রেণী:দক্ষিণ কোরিয়া বিষয়শ্রেণী:দক্ষিণ কোরিয়ার জাতীয় প্রতীক বিষয়শ্রেণী:এশিয়ার পতাকা বিষয়শ্রেণী:জাতীয় পতাকা
তোফায়েল আহমেদ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  তোফায়েল আহমেদের জন্ম  ফেনী জেলার  ছাগলনাইয়া উপজেলার পাঠাননগর ইউনিয়নের পূর্ব শিলুয়া গ্রামের মজুমদার বাড়িতে। তার বাবার নাম মুজাফফর আহমদ মজুমদার এবং মায়ের নাম ফাতেমা খাতুন। তার স্ত্রীর নাম শরীফা খাতুন। এ দম্পতির তিন ছেলে ও তিন মেয়ে।   কর্মজীবন  ইপিআরে চাকুরি করতেন তোফায়েল আহমেদ। কর্মরত ছিলেন সাতক্ষীরা জেলার কালীগঞ্জে। এর অবস্থান ছিলো বাংলাদেশ-ভারত সীমান্তে। সেখানকার কোম্পানি কমান্ডার তোবারক উল্লাহর নেতৃত্বে বিদ্রোহ করে তারা মুক্তিযুদ্ধে যোগ দেন। ৮ নম্বর সেক্টর এলাকায় যুদ্ধ করেন তিনি; ভোমরা ও হাকিমপুর সাব সেক্টরে। তোবারক উল্লাহ্র নেতৃত্বে বিভিন্ন স্থানে যুদ্ধ করেছেন তোফায়েল আহমেদ। বেশির ভাগ যুদ্ধে তিনি অসীম সাহসিকতার পরিচয় দেন। ভোমরায় এক যুদ্ধে তিনি সামান্য আহত হন। তার বাঁ হাতের অংশবিশেষ পাকিস্তানিদের বোমায় ঝলসে যায়। মুক্তিযুদ্ধে সাহস ও বীরত্ব প্রদর্শনের জন্য তোফায়েল আহমেদ বীর প্রতীক খেতাব পেয়েছেন। ১৯৮৩ সালে চাকরি থেকে অবসর নেন।   মুক্তিযুদ্ধে ভূমিকা  তোফায়েল আহমেদ যে সব যুদ্ধে অংশ নিয়েছেন তার মধ্যে স্মরণীয় যুদ্ধ বালিয়াডাঙ্গার যুদ্ধ। এই যুদ্ধ এত ভয়াবহ, লোমহর্ষক ও মারাত্মক ছিল যে ওই যুদ্ধে যাঁরা অংশ নিয়েছিলেন, তাদের এখন সে কথা মনে হলে সবাই হয়তো শিউরে উঠবেন। সেপ্টেম্বর মাসের মাঝামাঝি। তখন একদল মুক্তিযোদ্ধার অবস্থান ছিল সাতক্ষীরা জেলার কলারোয়া উপজেলার বালিয়াডাঙ্গায়। ইপিআর, আনসার, মুজাহিদ ও ছাত্র-জনতার সমন্বয়ে গড়া এ মুক্তিবাহিনীর দল। মুক্তিবাহিনীর গেরিলা-আক্রমণে পাকিস্তানিরা অতিষ্ঠ। তাই তারা মুক্তিযোদ্ধাদের দমনে নতুন কৌশল অবলম্বন করে। হঠাৎ একদিন পাকিস্তানি সেনাবাহিনীর বেলুচ রেজিমেন্ট বিপুল শক্তি নিয়ে মুক্তিবাহিনীর অবস্থানে আক্রমণ করে। তাদের আক্রমণের মাত্রা তীব্র থেকে তীব্রতর হতে থাকে। বৃষ্টির মতো আর্টিলারি গোলার আঘাতে মুক্তিযোদ্ধারাও দিশেহারা হয়ে পড়েন। পাকিস্তানিদের প্রচণ্ড আক্রমণের মধ্যেও তারা টিকে থাকার চেষ্টা করেন। যুদ্ধ চলল কয়েক দিন। তিন কি চার দিনের দিন পাকিস্তানিদের অব্যাহত আক্রমণের মুখে মুক্তিবাহিনী সেখান থেকে পিছু হটতে বাধ্য হলো। পাকিস্তানিদের গোলার আঘাতে মুক্তিবাহিনীর আটজন যোদ্ধা ও অনেকে আহত হন। এ যুদ্ধে বীরত্ব দেখান তোফায়েল আহমেদ।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আদমপুর বলতে যা বোঝানো হতে পারে;   আদমপুর বন -বাংলাদেশের সিলেট বিভাগের মৌলভীবাজার জেলার কমলগঞ্জ উপজেলায় অবস্থিত রাজকান্দি সংরক্ষিত বনাঞ্চল ও একটি দর্শনীয় স্থানের নাম।  আদমপুর ইউনিয়ন, কমলগঞ্জ - বাংলাদেশের সিলেট বিভাগের মৌলভীবাজার জেলার কমলগঞ্জ উপজেলায় অবস্থিত একটি ইউনিয়ন।  আদমপুর ইউনিয়ন, অষ্টগ্রাম - বাংলাদেশের কিশোরগঞ্জ জেলার অষ্টগ্রাম উপজেলার একটি ইউনিয়ন।  আদমপুর (পাঞ্জাব) - ভারতের পাঞ্জাব রাজ্যের জলন্ধর জেলার একটি শহর।
হ্যারি পটার প্রিকুয়েল হল জে. কে. রাউলিং এর লেখা ৮০০ শব্দের শিরোনামহীন একটি ছোটগল্প, যা একটি দাতব্য নিলাম অনুষ্ঠানের অংশ হিসেবে লিখিত হয়েছিল। ছোটগল্পটি মূলত অনানুষ্ঠানিকভাবেই হ্যারি পটার প্রিকুয়েল নামে পরিচিত হয়। নিলামশেষে এটি মোট £২৫,০০০ সংগ্রহ করে। এ গল্পে হ্যারি পটার সিরিজের ঘটনাবলির আগে সংঘটিত একটি ঘটনা বর্ণিত হয় যাতে সিরিয়াস ব্ল্যাক ও জেমস পটার মাগল পুলিশের সম্মুখীন হয়েছিল। ২০১৭ সালে এর পাণ্ডুলিপি চুরি হয়।  পটভূমি ১১ই জুন ২০০৮ সালে ওয়্যারস্টোনস "হোয়াট'স ইয়োর স্টোরি?" নামে একটি দাতব্য অনুষ্ঠান আয়োজন করে। এতে নিলামে তোলার উদ্দেশ্যে রাউলিংসহ ১৩ জন লেখককে এ৫ কার্ডে গল্প লেখার জন্য আমন্ত্রণ জানানো হয়। প্রাপ্ত আয় ইংলিশ পেন ও ডিসলেক্সিয়া অ্যাকশনের কাছে যায়। টোকিও-ভিত্তিক বিনিয়োগ-ব্যাংকিং পরামর্শকারী সংস্থা রেড-৩৩ এর সভাপতি হিরা ডিগপালের কাছে রাউলিংয়ের কার্ডটি £২৫,০০০ মূল্যে বিক্রি হয়। ১৩টি কার্ড বিক্রি করে সর্বমোট £৪৭,১৫০ তোলা হয়।Bloomberg.com: Muse Arts  উৎপত্তি ও প্রকাশনার সংক্ষিপ্ত ইতিহাস দুইজন মাগল পুলিশ একটি দ্রুতগামী মোটরবাইককে ধাওয়া করে এর আরোহী সিরিয়াস ব্ল্যাক ও জেমস পটারকে একটি কানাগলিতে কোণঠাসা করে ফেলে। পুলিশেরা এই জুটির মুখোমুখি হতেই তিনজন লোক ঝাড়ুলাঠিতে করে গলিতে উড়ে আসে। জেমস ও সিরিয়াস জাদুকরীভাবে পুলিশদের গাড়ি উঠিয়ে ফেলাতে ঝাড়ুলাঠিগুলোর সাথে এর সংঘর্ষ ঘটে এবং এদের যাত্রীরা অচেতন হয়ে পরে। পুলিশেরা ভয়ে একে অপরকে আঁকড়ে ধরতেই সিরিয়াস ও জেমস তাদের মোটরবাইকে ফিরে উড়ে চলে যায়।  রাউলিং তাঁর গল্পের কার্ডটির সমাপ্তি টানেন এই শব্দগুলোর মাধ্যমে, "যে প্রিকুয়েলটি নিয়ে আমি কাজ করছি না, তা থেকে - তবে এটি মজার ছিল!"  চুরি ২০১৭ সালের এপ্রিলে বার্মিংহামে একটি চুরির ঘটনায় প্রিকুয়েলটির পাণ্ডু‌লিপিও চুরি হয়। কেনার প্রস্তাব পেলেও যেন ভক্তরা এটা না কেনে এমন আহ্বান জানিয়ে ঘটনাটির সম্পর্কে টুইট করেন রাউলিং, এবং ওয়েস্ট মিডল্যান্ডস পুলিশ তথ্যের জন্য আবেদন জানায়।  চুরির শিকার ব্যক্তি (কেবল হিরা নামে পরিচিত) বিবিসিকে বলেন যে কাজটি ছিল "অমূল্য" এবং পুনরায় বৈধভাবে এটিকে বিক্রি করা হলে আরও ভালো উদ্দেশ্যের জন্য অর্থ তোলার সম্ভাবনা ছিল।  তিনি বলেন, "আমার মনে হয় না এটাকে যেই নিয়েছে বা চুরি করেছে অথবা এটিকে যে কিনতে পারে তারা মানুষের প্রতি এর উপকারি ভূমিকা অথবা এটি কী করতে পারে তা প্রকৃত অর্থে বুঝতে পারবে। যদি এটি ধ্বংস হয়ে যায় বা হারিয়ে যায়, এটি একটি বিরাট ক্ষতি।"  তথ্যসূত্র  বহিঃসংযোগ জে.কে. রাউলিং এর অফিসিয়াল ওয়েবসাইটে অফিসিয়াল বিবৃতি  প্রিকুয়েল প্রিকুয়েল বিষয়শ্রেণী:২০০৮-এর ছোটগল্প বিষয়শ্রেণী:ফ্যান্টাসি ছোটগল্প বিষয়শ্রেণী:প্রিকুয়েল উপন্যাস
thumb|right|200px|গান্ধী স্মৃতি (পূর্বতন বিড়লা হাউস), নতুন দিল্লি, ভারত গান্ধী স্মৃতি (পূর্বতন নাম: বিড়লা হাউস বা বিড়লা ভবন) হল ভারতের রাজধানী নতুন দিল্লির তিস জানুয়ারি রোডে (পূর্বতন নাম: আলবুকার্ক রোড) অবস্থিত একটি জাদুঘর। এটি ভারতের জাতির জনক মহাত্মা গান্ধীর প্রতি উৎসর্গিত। এখানেই মহাত্মা গান্ধী তার জীবনের শেষ ১৪৪ দিন অতিবাহিত করেন এবং ১৯৪৮ সালের ৩০ জানুয়ারি নিহত হন। এই ভবনটি আগে ভারতীয় শিল্পপতি বিড়লা পরিবারের সম্পত্তি ছিল। ২০০৫ সালে এই ভবনে ইটারনাল গান্ধী মাল্টিমিডিয়া মিউজিয়াম চালু হয়েছে।  ইতিহাস left|130px|thumb|ইটারনাল গান্ধী মাল্টিমিডিয়া মিউজিয়ামের একটি প্রদর্শনী, গান্ধী স্মৃতি।  thumb|right|200px|গান্ধী স্মৃতির শহিদ স্তম্ভ, এখানেই গান্ধী নিহত হয়েছিলেন। ১৯২৮ সালে বারোটি শয়নকক্ষবিশিষ্ট এই বাড়িটি ঘনশ্যামদাস বিড়লা নির্মাণ করেছিলেন। বল্লভভাই প্যাটেল ও মহাত্মা গান্ধী প্রায়শই এই বাড়িতে অতিথি হিসেবে থাকতেন। শেষ জীবনে মহাত্মা গান্ধী ১৯৪৭ সালের ৯ সেপ্টেম্বর থেকে ১৯৪৮ সালের ৩০ জানুয়ারি পর্যন্ত এই বাড়িতে অবস্থান করেছিলেন। শেষোক্ত তারিখেই গান্ধী নিহত হন। জওহরলাল নেহেরু বিড়লা হাউসের একটি অংশকে গান্ধী স্মৃতি হিসেবে গড়ে তোলার প্রস্তাব জানান ঘনশ্যামদাস বিড়লাকে। Bhavan's Journal, Volume 32, Issues 13-24 Published 1986, p. 28-29 ঘনশ্যামদাস গান্ধীর স্মৃতিবিজড়িত এই বাড়িটি ছেড়ে দিতে রাজি ছিলেন না।  ১৯৭১ সালে ভারত সরকার দীর্ঘ বোঝাপড়ার পর কৃষ্ণ কুমার বিড়লার থেকে এই বাড়িটি কিনে নেয়। কোনও কোনও প্রতিবেদন থেকে জানা যায়, কৃষ্ণ কুমার ফল গাছগুলির দামও বাড়ি বিক্রির দামের সঙ্গে ধরেছিলেন। কৃষ্ণ কুমার ৪.৫ মিলিয়ন টাকায় এই বাড়িটি বিক্রি করেন এবং বিনিময়ে শহরাঞ্চলে সাত একর জমি পান।Tushar A. Gandhi, 'Let's Kill Gandhi!': A CHRONICLE OF HIS LAST DAYS, THE CONSPIRACY, MURDER. INVESTIGATIONS AND TRIAL (New Delhi, Delhi: Rupa & Co, 2007).p 570-71 ১৯৭৩ সালের ১৫ অগস্ট এই বাড়িটি জনসাধারণের জন্য খুলে দেওয়া হয় এবং এর নামকরণ করা হয় ‘গান্ধী স্মৃতি’। এই ভবনের সংগ্রহালয়ে গান্ধীর জীবন ও মৃত্যুর সঙ্গে যুক্ত অনেক সামগ্রী রক্ষিত আছে। দর্শকরা ভবন ও সংলগ্ন জমিতে ঘুরে দেখতে পারেন গান্ধীর বাসগৃহ এবং যেখানে তিনি নিহত হয়েছিলেন সেই স্থানটি। গান্ধী যখন প্রার্থনা করছিলেন, তখন তাকে গুলি করা হয়েছিল। সেই জায়গাটিতে এখন একটি শহিদ স্তম্ভ স্থাপিত হয়েছে।  তথ্যসূত্র  বহিঃসংযোগ   Gandhi Smriti – Government of India website  বিষয়শ্রেণী:দিল্লির সংগ্রহালয় বিষয়শ্রেণী:ভারতের জীবনীমূলক সংগ্রহালয় বিষয়শ্রেণী:মহাত্মা গান্ধীর স্মৃতিবিজড়িত স্থান বিষয়শ্রেণী:মহাত্মা গান্ধীর গুপ্তহত্যা বিষয়শ্রেণী:দিল্লির জাদুঘর বিষয়শ্রেণী:ভারতের বাড়ি বিষয়শ্রেণী:১৯৭৩-এ দিল্লিতে প্রতিষ্ঠিত বিষয়শ্রেণী:ভারতের জীবনীমূলক জাদুঘর
অলিভার জেমস হাইয়ার্স (জন্ম ১৪ এপ্রিল ১৯৯১) একজন স্কটিশ ক্রিকেটার। ২০১০ সালে নেদারল্যান্ডসের বিপক্ষে তিনি একদিনের আন্তর্জাতিক (ওডিআই) ক্রিকেটে অভিষেক করেছিলেন। ২০১৯ সালের জুনে, আয়ারল্যান্ডে ওলভের বিপরীতে খেলার জন্য আয়ারল্যান্ড সফরে স্কটল্যান্ড এ- দলের প্রতিনিধিত্ব করার জন্য তাকে নির্বাচিত করা হয়েছিল। ৯ জুন ২০১৯-এ আয়ারল্যান্ড ওলভসের বিপক্ষে স্কটল্যান্ড এ দলের হয়ে তার টুয়েন্টি২০ ক্রিকেটে আত্মপ্রকাশ করেছিল।  জুলাই ২০১৯ সালে, ইউরো টি-টোয়েন্টি স্ল্যাম ক্রিকেট প্রতিযোগিতার উদ্বোধনী সংস্করণে তিনি এডিনবার্গ রকসের হয়ে খেলতে নির্বাচিত হয়েছিলেন। তবে, পরের মাসে টুর্নামেন্টটি বাতিল করা হয়।  ২০১৯ সালের সেপ্টেম্বরে, সংযুক্ত আরব আমিরাতের ২০১৯-২০ আয়ারল্যান্ড ত্রি-দেশীয় সিরিজ এবং ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য স্কটল্যান্ডের স্কোয়াডে তাকে অন্তর্ভুক্ত করা হয়। তিনি স্কটল্যান্ডের হয়ে নেদারল্যান্ডসের বিপক্ষে, ১৬ই সেপ্টেম্বর ২০১৯-এ টুয়েন্টি২০ আন্তর্জাতিক ক্রিকেটে অভিষেক করেছিলেন।   তথ্যসূত্র   বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার বিষয়শ্রেণী:স্কটল্যান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
জন মাইকেল জিম্যান (১৬ মে ১৯২৫ - ২ জানুয়ারি ২০০৫) একজন ব্রিটিশ বংশোদ্ভূত নিউজিল্যান্ডের পদার্থবিদ এবং মানবতাবাদি যিনি কনডেন্সড ম্যাটার ফিজিক্সের ক্ষেত্রে কাজ করেছিলেন। তিনি বিজ্ঞানের মুখপাত্র, পাশাপাশি একজন শিক্ষক এবং লেখক ছিলেন।  জিমান ১৯২৫ সালে ইংল্যান্ডের কেমব্রিজে জন্মগ্রহণ করেছিলেন। তার বাবা-মা হলেন সলোমন নেটহিম জিমান এবং, নেলি ফ্রান্সেস। যখন জিমান শিশু ছিল তখন তার পরিবার নিউজিল্যান্ডে চলে এসেছিল। তিনি প্রাথমিক শিক্ষা হ্যামিল্টন উচ্চ বিদ্যালয় এবং ওয়েলিংটন বিশ্ববিদ্যালয় থেকে অর্জন করেছিলেন। তিনি অক্সফোর্ডের বলিওল কলেজ থেকে পিএইচডি অর্জন করেন এবং কেমব্রিজ বিশ্ববিদ্যালয়ের তরল ধাতুতে ইলেকট্রন তত্ত্বের বিষয়ে প্রাথমিক গবেষণা করেন।  ১৯৪৮ সালে তিনি ব্রিস্টল বিশ্ববিদ্যালয়ের তাত্ত্বিক পদার্থবিজ্ঞানের অধ্যাপক নিযুক্ত হন, যেখানে তিনি তাঁর এলিমেন্টস অফ অ্যাডভান্সড কোয়ান্টাম থিওরি (১৯৬৯) লিখেছিলেন যা  কোয়ান্টাম ফিল্ড থিওরির প্রাথমিক কনডেন্সড ম্যাটারেন্ট স্লেন্টের ব্যাখ্যা দেয়। এই সময়কালে, তার আগ্রহগুলি বিজ্ঞানের দর্শনের দিকে চলে যায়। তিনি বিজ্ঞানের সামাজিক মাত্রা, এবং অসংখ্য প্রবন্ধ এবং বইয়ে বিজ্ঞানীদের সামাজিক দায়বদ্ধতা সম্পর্কে তর্ক করেছিলেন।  তিনি দু'বার বিবাহ করেছিলেন ১৯৫১ সালে রোজমেরি ডিক্সনের সাথে এবং দ্বিতীয়বার জোয়ান সলোমনকে এবং তাঁর চার সন্তানের মধ্যে তিনজন বেঁচে আছেন।   আরও দেখুন   ইলেকট্রন মডেল   পাদটীকা                    বিজ্ঞান অধ্যয়নের একটি ভূমিকা: বিজ্ঞান ও প্রযুক্তি দর্শনশাস্ত্র ও সামাজিক দিক, কেমব্রিজ: কেমব্রিজ বিশ্ববিদ্যালয় প্রেস,   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ব্রিস্টল বিশ্ববিদ্যালয়ের শিক্ষক বিষয়শ্রেণী:রয়েল সোসাইটির সভ্য বিষয়শ্রেণী:নিউজিল্যান্ডে ইংরেজ অভিবাসনকারী বিষয়শ্রেণী:ইংরেজ পদার্থবিজ্ঞানী বিষয়শ্রেণী:কেমব্রিজের ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ইংরেজ ইহুদি বিষয়শ্রেণী:নিউজিল্যান্ডীয় পদার্থবিজ্ঞানী বিষয়শ্রেণী:নিউজিল্যান্ডের নাগরিকীকৃত নাগরিক
মানব শারীরবিদ্যায় বাহু হলো স্কন্ধসন্ধি এবং কনুই সন্ধির মধ্যবর্তী ঊর্ধ্বাঙ্গের অংশবিশেষ। সাধারণ অর্থে হাত-সহ সম্পূর্ণ ঊর্ধ্বাঙ্গকে বাহু বলা হয়। বাহুকে তিনটি অংশে ভাগ করা হয়েছে। অংশ তিনটি হলো ঊর্ধ্ববাহু, অগ্রবাহু ও হাত। ঊর্ধ্ববাহু কাঁধ থেকে কনুই পর্যন্ত বিস্তৃত এবং অগ্রবাহু কনুই থেকে হাত পর্যন্ত প্রসারিত। শারীরতাত্ত্বিক সংজ্ঞানুসারে বক্ষ-অস্থিচক্রসহ ঊর্ধ্বাঙ্গের হাড় ও মাংশপেশির সম্পূর্ণ অংশই হলো বাহু। লাতিন শব্দ ব্র্যাকিয়াম () দ্বারা পুরো বাহু বা উর্ধ্ববাহুকে বোঝায়।   শারীরবিদ্যা    হাড়  থাম্ব|চিত্রে উর্ধাঙ্গের হাড়গুলো দেখানো হয়েছে। এরা একত্রে কাঁধের গার্ডল গঠন করে। বাহুর তিনটি লম্বা হাড়ের একটি হলো হিউমেরাস। এটি কাঁধের সন্ধিতে স্ক্যাপুলার সাথে এবং কনুই সন্ধিতে বাহুর অন্যান্য লম্বা হাড় তথা আলনা ও রেডিয়াসের সাথে সংযুক্ত হয়। কনুই হলো হিউমেরাসের শেষ প্রান্ত এবং রেডিয়াস ও আলনার শেষ প্রান্তের মধ্যে গঠিত একটি জটিল সন্ধি।  পেশি স্নায়ু সরবরাহ thumb|ডান উর্ধাঙ্গের চর্মময় স্নায়ু সরবরাহ  রক্ত সরবরাহ thumb|বাহুর প্রধান ধমনীগুলো  শিরা   সমাজ ও সংস্কৃতি  হিন্দু, বৌদ্ধ ও মিশরীয় আইকনোগ্রাফিতে সার্বভৌম শক্তির চিত্র তুলে ধরার জন্য বাহু প্রতীক ব্যবহার করা হয়। হিন্দু ঐতিহ্যে দেবতাদেরকে বিভিন্ন বাহু দিয়ে চিত্রিত করা হয় যা তাদের ক্ষমতার নির্দিষ্ট প্রতীক বহন করে।  পশ্চিম আফ্রিকায়, বাম্বারা আত্মার প্রতীক হিসেবে অগ্রবাহু ব্যবহার করে, যা ঈশ্বর এবং মানুষের মধ্যে একটি যোগসূত্র। thumb|তিনজন উত্তর কোরিয়ান নাগরিক বাহু উঁচিয়ে USS ম্যানচেস্টারের কাছে আত্মসমর্পণ করছে   ক্লিনিকাল গুরুত্ব  কিউবিটাল ফোসা ভেনেপাংচার এবং রক্তচাপ পরিমাপের জন্য গুরুত্বপূর্ণ ভূমিকা পালন করে।  করোনারি ধমনীর বাইপাস সার্জারির প্রয়োজন হলে বাহু থেকে শিরা নেওয়া যেতে পারে।   অতিরিক্ত চিত্র    আরও দেখুন    তথ্যসূত্র   বিষয়শ্রেণী:বাহু বিষয়শ্রেণী:উর্ধ্বাঙ্গের শারীরবিদ্যা
এনজো আনসেলমো জিউসেপ মারিয়া ফেরারি, গ্র্যান্ড ক্রস নাইট ওএমআরআই (; ২০ ফেব্রুয়ারি ১৮৯৮ – ১৪ আগস্ট ১৯৮৮) ছিলেন একজন ইতালীয় মোটর রেসিং চালক এবং উদ্যোক্তা, স্কুদেরিয়া ফেরারি গ্র্যান্ড প্রিক্স মোটর রেসিং দলের প্রতিষ্ঠাতা এবং পরবর্তীতে ফেরারি অটোমোবাইল মার্ক।   প্রারম্ভিক জীবন  এনজো ফেরারি ১৮৯৮ সালের ১৮ ফেব্রুয়ারি ইতালির মোডেনায় জন্মগ্রহণ করেছিলেন বলে জানা গেছে এবং ২০ ফেব্রুয়ারি তার জন্ম রেকর্ড করা হয়েছিল। কারণ ভারী তুষারঝড় তার বাবাকে স্থানীয় রেজিস্ট্রি অফিসে জন্মের খবর দিতে বাধা দিয়েছিল। বাস্তবে, যখন ২৪ ফেব্রুয়ারি ১৯৯৮ সালে জন্ম নিবন্ধন করা হয়েছিল তার জন্ম সনদে বলা হয়েছে যে তিনি ১৮ ফেব্রুয়ারি ১৯৯৮ সালে জন্মগ্রহণ করেছিলেন এবং ধাত্রীর দ্বারা রিপোর্টটি করা হয়েছিল।   রেসিং ক্যারিয়ার  পরিবারের কার্পেন্টারি ব্যবসার পতনের পর ফেরারি গাড়ি শিল্পে চাকরির সন্ধান শুরু করে। তিনি তুরিনে ফিয়াটে তার সেবাগুলি স্বেচ্ছায় করেছিলেন। অবশেষে সিএমএন-এর পরীক্ষা-চালকের চাকরির জন্য তিনি স্থায়ী হন।   তথ্যসূত্র   বিষয়শ্রেণী:১৮৯৮-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:ইতালীয় রোমান ক্যাথলিক বিষয়শ্রেণী:ইতালীয় রেসিং ড্রাইভার বিষয়শ্রেণী:ফর্মুলা ওয়ান দলের মালিক
লুনা ই-৬ নং. ৬ কখনও কখনও নাসা কর্তৃক লুনা ১৯৬৪এ হিসাবে চিহ্নিত করা হয় এবং কখনও কখনও পশ্চিমে স্পুটনিক ২৭ নামে পরিচিত,  হলো লুনা কর্মসূচির অংশ হিসাবে ১৯৬৪ সালে মহাশূণ্যে প্রেরণ করা একটি সোভিয়েত মহাকাশযান যা উৎক্ষেপণ ব্যর্থতায় হারিয়ে গিয়েছে। এটি ছিলো  ভর বিশিষ্ট লুনা ইয়ে-৬ মহাকাশযান, বারোর মধ্যে চতুর্থ উৎক্ষেপণ করাটি। এটি চাঁদে মৃদু অবতরণ করার জন্য প্রেরিত প্রথম মহাকাশযান হওয়ার উদ্দেশ্যে উৎক্ষেপন করা হয়েছিল, একটি সুনির্দিষ্ট লক্ষ্য যা শেষ পর্যন্ত চূড়ান্ত ইয়ে-৬ মহাকাশযান, লুনা ৯ কর্তৃক সম্পন্ন করা হয়।  লুনা ই-৬ নং. ৬ মহাকাশযানটি ১৯৬৪ সালের ২১ মার্চ ০৮:১৫:৩৫ ইউটিসি-এ বাইকোনুরের সাইট ১/৫ থেকে একটি মোলনিয়া-এম ৮কে৭২ (নং টি১৫০০০-২০) ক্যারিয়ার রকেটের উপরে বসিয়ে উৎক্ষেপণ করা হয়েছিল। ব্লক ১ পর্যায়ে একটি সংযোগকারী রড ভেঙে যায় এবং এর ফলে একটি প্রোপেল্যান্ট ভালভ সম্পূর্ণরূপে খুলতে ব্যর্থ হয়; এই পর্যায়টি কক্ষপথে পৌঁছানোর জন্য অপর্যাপ্ত বল তৈরি করেছিল ফলে উড্ডয়নের ৪৮৯ সেকেন্ডে বন্ধ হয়ে যায়। উপরের পর্যায় এবং মহাকাশযানটি কিছুক্ষণ পরেই বায়ুমণ্ডলে পুনরায় প্রবেশের পর ভেঙে যায়। এই অভিযান সম্পর্কে তথ্য প্রকাশের আগেই নাসা সঠিকভাবে এটিকে সনাক্ত করেছিল যে এটি চাঁদে একটি মহাকাশযান অবতরণের প্রচেষ্টা ছিল।   তথ্যসূত্র    বহিঃসংযোগ    Zarya - লুনা কর্মসূচির কালপঞ্জী   বিষয়শ্রেণী:লুনা কর্মসূচি
একটি আকেতেকো (, অর্থাৎ "লাল শিশুর হাত") হল একটি ইয়োকাই বা জাপানি দানব। এটি আওমোরি এলাকার লোককাহিনীতে পাওয়া যায়, বিশেষ করে হাচিনোহে শহরে। এই দানবটি কাগাওয়া এবং ফুকুশিমা এলাকার স্থানীয় একটি কাহিনীতেও রয়েছে।   পৌরাণিক কাহিনী  দানবটিকে বর্ণনা করা হয়েছে একটি ছোট বিদেহী শিশুর লাল হাত হিসেবে যেটি একটি জাপানি মধু গাছ থেকে নেমে আসে। এটি গাছের তলে একটি তরুণীর (প্রায় ১৭ বা ১৮ বছর বয়সী) আত্মার সাথে থাকে। এর সৌন্দর্য সরল-বিশ্বাসী পথচারীদের মন্ত্রমুগ্ধ বা জ্বরাক্রান্ত অবস্থায় নিয়ে যায়।  কিছু কাহিনী অনুযায়ী, হাতটি তখন ভ্রমণকারীর গলা চেপে ধরে তাদের শরীর ছিন্নভিন্ন করে ফেলে। তবে বেশিরভাগ গল্পে হাতটি ক্ষতিকর নয়। কাগাওয়া এবং ফুকুশিমা এলাকার আত্মাটি জোড়ায় ভ্রমণ করে, যাকে চলন্ত পায়ের মতো দেখতে। কিছু লোক এমনও বলে থাকে যে, এই দুটি প্রাণী আসলে একই ইয়োকাইয়ের দুটি অংশ।  বেশিরভাগ সূত্র অনুসারে, এই প্রাণীটি ক্ষতিকারক নয় এবং কেবল পথচারীদের ভয় দেখায়।  একটি তত্ত্বে বলা হয়েছে যে আকেতেকো সম্ভবত অন্য ইয়োকাই যেমন কিতসুনে বা তানুকির দ্বারা সৃষ্ট একটি মায়া যারা রূপ বদলানোর ক্ষমতা রাখে।   তথ্যসূত্র   বিষয়শ্রেণী:জাপানি লোককাহিনি বিষয়শ্রেণী:জাপানি ভাষার লেখা থাকা নিবন্ধ
টম সয়্যার মার্ক টোয়েইন রচিত কিশোর উপন্যাসের বিখ্যাত চরিত্র। দি অ্যাডভেঞ্চার্স অফ টম সয়্যার (The Adventures of Tom Sawyer) ১৮৭৬ সালে প্রকাশিত হয়েছিল। এটি একটি অভিযানভিত্তিক বই যা কিশোর সাহিত্য বিশেষ স্থান দখল করে আছে। এই বইয়ের অন্যতম চরিত্র হাক্‌লবেরি ফিন্-ও মার্ক টোয়েইন এর আর একটি অনবদ্য সৃষ্টি।   কাহিনী সংক্ষেপ  এতিম টম সয়্যার তার এক আত্মীয়া পলির বাড়িতে থাকত। টম পড়াশোনায় খুবই অমনোযোগী এবং দুরন্ত ছিল। তার বন্ধুত্ব হয় হাকলবেরি ফিন এর সাথে যে বখাটে হিসেবে পরিচিত ছিল। পরিবার থেকে বাধা সত্ত্বেও তারা একে অপরের সাথে মেলামেশা করতো। এক রাত্রে দু'জনে বাড়ি থেকে পালিয়ে গোরস্থানে দেখা করতে আসলে সেখানে তারা একটি খুনের ঘটনা দেখে ফেলে। সেই খুনের দায়ে খুনী ছাড়া অন্য একজনকে ধরা হলেও তারা মুখ খুলতে পারে না। ঘটনাক্রমে তারা অ্যাডভেঞ্চারের নেশায় বাড়ি থেকে পালিয়ে যায় এবং একটি দ্বীপে গিয়ে উপস্থিত হয় গুপ্তধনের উদ্দেশ্যে। সেখানে তারা আকস্মিকভাবে আবিষ্কার করে তাদের আগে দেখা খুনীর লাশ। সেই লাশের পাশে তারা খুঁজে পায় চুরি-ডাকাতি করা বিপুল ধন-সম্পত্তি।  বহিঃসংযোগ   অ্যাডভেঞ্চার্স অফ টম সয়্যার উপন্যাসের অনলাইন সংস্করণ  বিষয়শ্রেণী:ইংরেজি উপন্যাস বিষয়শ্রেণী:রোমাঞ্চকর চলচ্চিত্রের চরিত্র বিষয়শ্রেণী:সাহিত্যে পুরুষ চরিত্র
স্যার ফ্রান্সিস ড্রেক (জন্ম: ফেব্রুয়ারি-মার্চ ১৫৪০-মৃত্যু: ২৭শে জানুয়ারি, ১৫৯৬) () মহারাণী প্রথম এলিজাবেথের আমলের একজন ইংরেজ নৌ-সেনাপতি, সমুদ্র-অভিযাত্রী ও রাজনীতিবিদ। তিনি সমুদ্র-পথে বিশ্ব-ভ্রমণকারী ২য় ব্যক্তি (ফার্ডিনান্ড ম্যাগেলান-এর পর)। স্পেনিয়ার্ডদের সাথে ব্রিটিশদের নৌ-যুদ্ধে তিনি ব্রিটিশ নৌসেনাদের নেতৃত্ব দেন।  নিজ দেশ ইংল্যান্ডে তিনি একজন জাতীয় বীর হিসেবে পরিচিত থাকলেও অন্যান্য দেশে তাকে "জলদস্যু", "যুদ্ধবাজ", "ক্রীতদাস ব্যবসায়ী" প্রভৃতি হিসেবে সম্বোধন করা হতো; এমন-কি তাকে ধরিয়ে দেবার জন্য স্পেনের তৎকালীন রাজা পুরস্কার পর্যন্ত ঘোষণা করেছিলেন।   জন্ম ও শৈশব  ফ্রান্সিস ড্রেক ১৫৪০ সালে ইংল্যান্ডের ডেভন অঞ্চলে জন্মগ্রহণ করেন। তার পিতার নাম এডমুন্ড ড্রেক (Edmund Drake) ও মাতার নাম মেরি মেলোয়ে (Mary Mylwaye)।   সমুদ্র যাত্রা  ফ্রান্সিস ড্রেক ২৩ বছর বয়সে প্রথম সমুদ্র যাত্রা করেন।   বিশ্ব-ভ্রমণ  ১৫৭৭ সালে ইংল্যান্ডের প্লাইমাউথ বন্দর থেকে "প্যালিক্যান" নামক একটি জাহাজে করে তিনি বিশ্ব ভ্রমণে বের হোন এবং ১৫৮০ সালে ফিরে আসেন।   সম্মননা  ১৫৮১ সালে নৌপথে বিশ্ব-ভ্রমণ করার মাধ্যমে স্পেনিয়ার্ডদের সাথে সমুদ্র যাত্রায় প্রতিদ্বন্দিতার দ্বারা ইংরেজদের রাজ্য জয়ে বিশেষ অবদান রাখার জন্য রাণী ১ম এলিজাবেথ তাকে নাইটহুড উপাধী দেন।   তথ্যসূত্র    বহিঃসংযোগ   The Circumnavigation  Google Earth Tour of Drake's Circumnavigation  Lesson plans for classroom use  General sites  Francis Drake  Hand-colored map depicting Sir Francis Drake's attack on Saint Augustine from the State Archives of Florida  In Drake's Wake – "The world's best Drake resource"  Kraus Collection of Sir Francis Drake at the Library of Congress  Mission to rescue Drake's body  Oliver Seeler's website "Sir Francis Drake"  Drake's methods of Navigation     বিষয়শ্রেণী:১৫৪০-এ জন্ম বিষয়শ্রেণী:১৫৯৬-এ মৃত্যু বিষয়শ্রেণী:ইংরেজ নাবিক বিষয়শ্রেণী:১৬শ শতাব্দীর অভিযাত্রী বিষয়শ্রেণী:অরেগনের অভিযাত্রী বিষয়শ্রেণী:অ্যাংলো-স্পেনীয় যুদ্ধ (১৫৮৫-১৬০৪) বিষয়শ্রেণী:ব্রিটিশ ক্রীতদাস ব্যবসায়ী ও ক্রীতদাস ধারক বিষয়শ্রেণী:সলিল সমাধি বিষয়শ্রেণী:ইংরেজ বীরব্রতী বিষয়শ্রেণী:বিশ্বের জলপথে প্রদক্ষিণকারী বিষয়শ্রেণী:ইংরেজ অভিযাত্রী বিষয়শ্রেণী:ক্যালিফোর্নিয়ার অভিযাত্রী বিষয়শ্রেণী:মানুষ যারা সমুদ্রে মারা গেছে বিষয়শ্রেণী:ইংরেজ বৌলস খেলোয়াড় বিষয়শ্রেণী:টিউডার সময়কালের মানুষ বিষয়শ্রেণী:ভূগোলবিদ বিষয়শ্রেণী:ইংরেজ ভূগোলবিদ বিষয়শ্রেণী:ভৌগোলিক আবিষ্কারক বিষয়শ্রেণী:আমাশয়ে মৃত্যু বিষয়শ্রেণী:নাইটস ব্যাচেলর বিষয়শ্রেণী:ইংরেজ প্রাইভেটিয়ার বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:১৫৪০-এর দশকে জন্ম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। উইকিপিডিয়া:উইকিপিডিয়া কী নয় পড়ে দেখতে পারেন। মেরাজ (আলাপ) ১৫:৪১, ১৪ মে ২০১৮ (ইউটিসি) Religion and schizophrenia   – (অপসারণের প্রস্তাবনা দেখুনলগ দেখুন) () এ ধরনের নিবন্ধ ধর্মীয় অসহিষ্ণুতা তৈরি করতে পার। ইয়াহিয়া (আলাপ) ২০:৫৭, ১৩ মে ২০১৮ (ইউটিসি)   এধরনের অপসারণ প্রস্তাবনাই যথেষ্ট রকমের বিরক্তিকর। নিবন্ধকে সম্প্রসারিত করা যেতে পারে, নিরপেক্ষ না থাকলে নিরপেক্ষ দৃষ্টিকোণ থেকে লিখা যেতে পারে। কিন্তু জার্নাল রেফারেন্স থাকা সত্ত্বেও একটা নিবন্ধ যদি কোনোরুপ অসহিষ্ণুতা বৃদ্ধি করে, তবে তা দুঃখজনক। - ফাহিম (আলাপ)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
বিবরণ {{vbw|nation|variant|size=optional|name=optional}}  Produces a flag icon attached to a wikilinked women's national volleyball team article. প্যারামিটারসমূহ nation — Use either the name of the nation or the three-letter country code as used by FIVB variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. size (optional) — Can be used to change the flag icon size (use sparingly!) name (optional) — Can be used to change the wikilink display text  উদাহরণ {{vbw|বাংলাদেশ}} →  {{vbw|Bangladesh}} →  {{vbw|JPN}} →  {{vbw|USA|name=ইউ.এস.এ}} →    আরও দেখুন  Template:vbw-rt — for rendering the flag on the right Template:vb — পুরুষদের দলের জন্য :বিষয়শ্রেণী:জাতীয় মহিলা ভলিবল দল